Qashqadaryodagi sel qurbonlari, Toshkentda masjid qurish niyatidagi sportchilar, Mo‘ynoqdagi ichimlik suvi muammosi va kunning boshqa muhim xabarlari

17-mayning e’tiborga molik yangiliklari — “Daryo”ning kechki dayjestida.

1. Qashqadaryoda sel 5 kishining umriga zomin bo‘ldi. Xabar berishlaricha, sel oqibatida viloyatning to‘rtta tumani jiddiy zarar ko‘rgan.
2. Mo‘ynoqda ichimlik suvi bilan bog‘liq vaziyat yomonlashdi. Hududga bir yil avval Prezident ko‘rsatmasi bilan suv quvurlari yotqizilgani qanday bayram qilingandi-ya!
3. Jizzaxda eshakfurushlarga jazo tayinlandi. Ayblanuvchilar hayvonning go‘shtini sotmagan, balki terisini sotgan. Aybi — ular terisi sotilgan eshaklarni o‘g‘irlagan.
4. Odil Ahmedov boshchiligidagi sportchilar Toshkentda masjid quradi. Mavzuga oid e’tiborga molik raqam — shaharda ro‘yxatdan o‘tmagan 65 ta masjid bor.
5. Rossiyaliklar Putinni Qrim ko‘prigidan kamar taqmasdan “KamAZ” haydab o‘tgani uchun jarimaga tortishni talab qildi. Qonun hamma uchun barobar, deyishmoqda odamlar.